
Nyírkarász Községi Önkormányzat Képviselő-testületének 2026. július 9. napján (csütörtök) 17.00 órakor tartott soron kívüli rendkívüli nyílt ülése 

a.) jegyzőkönyve: I/213-9/2026.

b.) tárgysorozata,-

c.) határozata: 38- 41/2026.

T Á R G Y S O R O Z A T 
Előterjesztés napirendi pontok elfogadásáról

Előadó: Varga Tiborné polgármester
1.)
Előterjesztés az Idősek Otthona Nyírkarász intézmény magasabb vezetői munkakörének betöltéséről

Előadó: Varga Tiborné polgármester

2.)
Előterjesztés a fogászati ellátásra kötött feladatvállalási szerződés közös megegyezéssel történő megszüntetéséről

Előadó: Varga Tiborné polgármester
Nyírkarász, 2026.július 9.














    






    Varga Tiborné








                  polgármester

J E G Y Z Ő K Ö N Y V

Készült: Nyírkarász Községi Önkormányzat Képviselő-testületének 2026. július 9. napján (csütörtök) 17.00 órakor tartott soron kívüli nyílt üléséről

Helye: Polgármesteri Hivatal – Tanácskozó Terem- 4544 Nyírkarász, Fő út 21.
J E L E N – V A N N A K

Varga Tiborné polgármester, Ragány Ferenc, Riba László, Szabó Imre, Szalmási József, Szilvási Norbert önkormányzati képviselők

Tanácskozási joggal: Matyi Andrásné jegyző

Jegyzőkönyvvezető: Matyi Andrásné jegyző
Király Nóra önkormányzati képviselő igazoltan van távol.

Varga Tiborné polgármester köszönti a jelenlévőket, a határozatképesség megállapítása után az ülést megnyitja. Módosító javaslat, újabb napirendi pont felvételére javaslat nincsen.
Ezt követően Varga Tiborné kéri a napirendi pontok elfogadását.
A Képviselő-testület 6 igen szavazattal, ellenszavazat és tartózkodás nélkül, elfogadja az alábbi napirendi pontokat:
NYÍRKARÁSZ KÖZSÉGI ÖNKORMÁNYZAT
 KÉPVISELŐ-TESTÜLETÉNEK
38/2026.(VII.9.)
h a t á r o z a t a
a napirendi pontok elfogadásáról
A Képviselő-testület elfogadja a következő napirendet:
1.)
Előterjesztés az Idősek Otthona Nyírkarász intézmény magasabb vezetői munkakörének betöltéséről

Előadó: Varga Tiborné polgármester
2.)
Előterjesztés a fogászati ellátásra kötött feladatvállalási szerződés közös megegyezéssel történő megszüntetéséről

Előadó: Varga Tiborné polgármester
Tárgy ( 1tsp.) : Előterjesztés az Idősek Otthona Nyírkarász intézmény magasabb vezetői munkakörének betöltéséről
Előadó: Varga Tiborné polgármester

Varga Tiborné polgármester megkéri a jegyzőt, tájékoztassa a jelenlévőket.
Matyi Andrásné jegyző elmondja, hogy a Képviselő-testület a 2026. május 27. napján tartott ülésén döntött az Idősek Otthona Nyírkarász intézményvezetői pályázat kiírásáról, az Idősek Otthona Nyírkarász magasabb vezetői álláshelyének pályázati úton történő hirdetéséről. A pályázati felhívás 2026. május 31 napján meg is jelent meg a Közszolgállás nyilvános felületen, Nyírkarász község hivatalos honlapján, és a hirdetőtábláján. 2026. július 2 napjáig érkezhettek be a pályázatok. Határidőn belül 1 pályázat érkezett Molnár Zita pályázótól, mely tartalmilag hiányos, érdemben nem bírálható. A végzettsége és gyakorlata, tapasztalata megfelelő lett volna, a kötelező nyilatkozatok hiányoztak. Határidőn túl érkezett be 1 pályázat érkezett be 2026. július 7 napján Szovátiné Antal Zsuzsanna Csilla pályázótól, így érdemben ez sem bírálható, bár a postára adás dátuma 2026.július 2 napja volt. A pályázati kiírásban a pályázat benyújtásának határideje ebben az esetben is a beérkezés határideje, és nem a postára adásé. A pályázatok érvénytelenek ebben a tekintetben.  Az Eseti Bizottság ülése így okafogyottá vált, a bizottság szociális szakértő tagjával egyeztetve lett. A Magyar Államkincstár felé már meg lett küldve az intézmény ideiglenes vezető bejelentése 2026 augusztus 31 napjáig. Egy következő döntés lesz az, hogy szeptember 1 napjától ki tölti be a vezetői pozíciót, újra ki legyen írva a pályázat, vagy hosszabbítja a fenntartó munkáltató az ideiglenes megbízást. 
Varga Tiborné polgármester elmondja, nagy feladat az idősek otthona vezetése, több terület ellátást integráló intézményről van szó, ahogyan ezt a pályázati kiírás is tartalmazta, a gyermekjólét-családsegítés feladat ellátás is az intézmény égisze alatt történik, itt abban tudtunk segíteni, hogy a hét egy napján egy dolgozó besegít a családsegítőnek adminisztrációs feladatai ellátásában. Elmondja, folyik az otthon épületének belső felújítása, a matracok a megjelenő rühbetegség miatt cserélve lettek, a falak festése szépen halad, a fürdőkben a páraelszívók, az első szárny külső nyílászárói cserélve lettek. 54 fő lakik jelenleg az otthonban, hosszú a várólista, nincs kivételezés, csupán a nyírkarásziak élveznek elsőbbséget. Visszatérve a vezető kiválasztásra, törekszik arra az önkormányzat, hogy megfelelő vezetője legyen az intézménynek. Jelenleg megbízott vezető középfokú végzettséggel rendelkezik ugyan, de szakmailag kifogástalanul végzi a munkáját, beiratkozott az egyetemre, az álláshely betöltésére szükséges szakmai gondozói végzettséggel rendelkezik. Megbízott vezetőként szinte végtelenségig lehet valaki vezető. Augusztusban lesz ülés, eldönti a Képviselő-testület, hogy meghosszabbítja a megbízást, vagy kiírja a pályázatot. De ez a két pályázat most érvénytelen. 
Több hozzászólás nincs, polgármester kéri a szavazást.

A Képviselőtestület 6 igen szavazattal, ellenszavazat és tartózkodás nélkül a következő határozatot hozza:
NYÍRKARÁSZ KÖZSÉGI ÖNKORMÁNYZAT

 KÉPVISELŐ-TESTÜLETÉNEK

39/2026. (VII.9.)

                                                           h a t á r o z a t a

Idősek Otthona Nyírkarász Intézmény Magasabb Vezetői munkakörének betöltéséről

1.) A Képviselő-testület az Idősek Otthona Nyírkarász Intézmény Magasabb Vezetői munkaköre betöltésére kiírt pályázati felhívásra Molnár Zita beérkezett pályázatát tartalmi - formai okokból (nyilatkozatok hiánya) érvénytelennek nyilvánítja, és értékelését mellőzi.

2.)Nincs helye fellebbezésnek a képviselő-testület önkormányzati hatósági ügyben hozott határozata ellen. A határozat bírósági felülvizsgálatát jogszabálysértésre hivatkozással, a közléstől számított harminc napon belül a Nyíregyházi Törvényszéktől kérheti.

3.)Kéri a jegyzőt a pályázó részére pályázati anyagának visszajuttatására. 

Határidő: 2026. július 10.

Felelős: Jegyző (3.pont)

A Képviselőtestület 6 igen szavazattal, ellenszavazat és tartózkodás nélkül a következő határozatot hozza:
NYÍRKARÁSZ KÖZSÉGI ÖNKORMÁNYZAT
 KÉPVISELŐ-TESTÜLETÉNEK
40/2026. (VII.9.)

                                                           h a t á r o z a t a

Idősek Otthona Nyírkarász Intézmény Magasabb Vezetői munkakörének betöltéséről

1.) A Képviselő-testület az Idősek Otthona Nyírkarász Intézmény Magasabb Vezetői munkaköre betöltésére kiírt pályázati felhívásra Szovátiné Antal Zsuzsanna Csilla a pályázati kiírásban megjelölt határidőn túl beérkezett pályázatát érvénytelennek nyilvánítja, és értékelését mellőzi.

2.)Nincs helye fellebbezésnek a képviselő-testület önkormányzati hatósági ügyben hozott határozata ellen. A határozat bírósági felülvizsgálatát jogszabálysértésre hivatkozással, a közléstől számított harminc napon belül a Nyíregyházi Törvényszéktől kérheti.

3.)Kéri a jegyzőt a pályázó részére pályázati anyagának visszajuttatására. 

Határidő: 2026. július 10.

Felelős: Jegyző (3.pont)
Tárgy: (2.tsp.) Előterjesztés a fogászati ellátásra kötött feladatvállalási szerződés közös megegyezéssel történő megszüntetéséről
Előadó: Varga Tiborné polgármester
Varga Tiborné polgármester elmondja, hogy dr. Karászi Zsolt András, mint az Aesculap-Dent Fogászati Szolgáltató Betéti Társaság képviselője és a Nyírkarászban fogorvosi feladatokat ellátó praxisjoggal rendelkező kéréssel fordult önkormányzathoz, hogy Nyírkarász Község Önkormányzata és az egészségügyi szolgáltató között jelenleg érvényben lévő, Nyírkarász-Petneháza-Laskod községek közigazgatási területének fogorvosi alapellátására szóló Feladatellátási-szerződés 2026.augusztus 31. napjával történő megszüntetéséhez a szerződő felek közös megegyezésével járuljon hozzá. A praxisjogát dr. Sinka-Lukács Ramóna részére kívánja elidegeníteni, ezzel is biztosítva azt, hogy a tárgykörben megjelölt fogászati körzet fogorvosi ellátása 2026.szeptember 01-től kezdődően is biztosítva legyen. Polgármester elmondja, tekintettel arra, hogy több tíz éve van, 33 éve jelen a településen a doktor, akadályát nem látja a kérésnek. A továbbiakban személyes találkozót szeretne a leendő doktornővel a részletek további egyeztetése céljából. 

Matyi Andrásné jegyző elmondja, hogy az előszerződést az önkormányzat az Országos Kórházi Főigazgatóság véleményezése után lehet aláírni. A végleges feladatellátási szerződés tartalmát különösen a 313/2011. (XII. 23.) Korm. rendelet írja elő, mely jóval bővebb tartalommal bír. Erről egy következő ülésen szükséges döntést hozni, azt elfogadni. 
Több hozzászólás nincs, polgármester kéri a szavazást.

A Képviselőtestület 6 igen szavazattal, ellenszavazat és tartózkodás nélkül a következő határozatot hozza:
NYÍRKARÁSZ KÖZSÉGI ÖNKORMÁNYZAT

KÉPVISELŐ-TESTÜLETÉNEK

41/2026. (VII.9.)

h a t á r o z a t a 

Fogászati ellátásra kötött feladatvállalási szerződés közös megegyezéssel történő megszüntetéséről

A Képviselő-testület 

1. megtárgyalta az előterjesztést és úgy dönt, hogy az Aesculap-Dent Fogászati Szolgáltató Betéti Társaság egészségügyi szolgáltatóval Nyírkarász község közigazgatási területén a fogorvosi feladatok területi ellátási kötelezettséggel történő végzésére kötött feladatvállalási szerződés 2026. augusztus 31. napjával közös megegyezéssel történő megszüntetéséhez hozzájárul.

2. abból a célból, hogy a tárgykörben megjelölt fogászati körzet fogorvosi ellátása 2026. szeptember 1 napjától biztosítva legyen, előzetes hozzájárulását adja a fogorvosi praxisjog dr.Sinka-Lukács Ramóna részére történő értékesítéséhez, és amennyiben az illetékes egészségügyi államigazgatási szerv véleménye lehetővé teszi előszerződés megkötéséhez.
3. felhatalmazza a polgármestert a fogorvosi feladatok területi ellátási kötelezettséggel történő végzésére vonatkozó feladatvállalási szerződés megszüntetéséről szóló megállapodást, és az előszerződést az 1. pontban meghatározott időpont figyelembevételével aláírja.

Határidő: értelemszerűen,OKFŐ véleményének megkérése azonnal
Felelős: polgármester, Képviselőtestület

Varga Tiborné polgármester kéri a jegyzőkönyv lezárását, mivel több napirendi pont nem volt, az ülést bezárja.
K.M.F.

                 Varga Tiborné




     Matyi Andrásné 

      polgármester





jegyző
